L'Eliana commemora el 25N amb els seus estudiants
26 de novembre de 2019

El 25 de novembre, Dia Internacional per a l'eliminació de la violència sobre la dona, es va celebrar a l'Eliana, com és habitual des de fa anys, amb un acte reivindicatiu que va convocar a l'alumnat de centres educatius de la localitat. Al voltant de les 10 del matí, estudiants de l'Eliana es van donar cita a l'Auditori Municipal per a participar en la commemoració.

L'actriu valenciana Pepa Cases va conduir l'acte en el qual va haver-hi projeccions i actuacions protagonitzades per les persones assistents per a mostrar la seua repulsa cap a la violència masclista. A continuació, es va iniciar una marxa reivindicativa encapçalada per una batucada de dones fins a la Plaça del País Valencià, on l'alcalde Salva Torrent va llegir un manifest després de guardar-se un rigorós minut de silenci per les víctimes.

Per al primer edil, “el camí per a solucionar aquest greu problema és el de les lleis, però cal fer-les complir. Però sobretot el camí és el de l'educació”. Per part seua, la regidora d'Igualtat Concha Montaner va declarar que “en aquests moments estem treballant amb els col·legis no solament protegint a la dona sinó ensenyant als joves que no es pot agredir, que no es pot maltractar”. Mª José Valenzuela, regidora de Polítiques Socials, va recordar que “l'Ajuntament disposa des de fa 16 anys un Equip Multidisciplinari contra la violència de gènere que està a la disposició de totes aquelles dones que ho puguen necessitar”.